Marta Brunet

Marta Brunet (9. elokuuta 1897 Chillán, Chile – 27. lokakuuta 1967 Montevideo, Uruguay) oli chileläinen diplomaatti, toimittaja ja kirjailija. Hänen kerrontansa panosta pidetään merkittävänä chileläiselle lehtikulttuurille. == Elämä == Marta Brunetin elämän ensimmäiset vuodet kuluivat Chilen eteläosissa olevassa Pailahueque de Victoriassa. Hän oli varakkaan perheen tytär, joten hänelle tarjoutui mahdollisuus saada yksityisopetusta. Asuessaan eteläisessä Chilessä hän alkoi myös omaksua ympäristön tarjoamia monia vaikutteita sekä sai runsaasti inspiraatiota, jota hän hyödynsi myöhemmin kirjailijan urallaan. Hän käytti näitä muistojaan mm. luodessaan hahmoja, maailmoja, ympäristöjä sekä paljon muuta mitä hänen teoksissaan esiintyy. Nämä yksityiset kokemukset noilta ajoilta mahdollistivat sen, että hänen kirjansa ovat edelleen hyvin värikkäitä ja viihdyttäviä. Vuonna 1911 ollessaan 14-vuotias hän jätti opiskelunsa kesken Chilessä ja matkusti Eurooppaan vanhempiensa kanssa. Siellä ollessaan Brunet kiinnostui joistain eurooppalaisista kirjailijoista, mm. Proustista ja Ortegasta. Ensimmäisen maailmansodan alkaminen vuonna 1914 pakotti perheen palaamaan Chileen. Hänen uransa politiikassa liittyi voimakkaasti Chilen presidentin Pedro Aguierre Cerdan nimitykseen, jossa Burnet nimitettiin maan konsuliksi vuonna 1939. Myöhemmin vuonna 1948 hän toimi Buenos Airesin lähetystön sihteerinä. Lisäksi hän toimi samaan aikaan Montevideon kulttuurillisena edustajana ja konsulina. == Ura kirjoittajana == Brunet julkaisi ensimmäisen teoksensa vuonna 1923, jota ennen hän ja hänen perheensä olivat radikalisoituneet Chillánissa. Montaña adentro -teos sai aikaan lievän skandaalin alueen yläluokan keskuudessa siinä esiintyvien teemojen vuoksi. Seuraavan vuonna hänen isänsä kuoli ja Brunet muutti pääkaupunki Santiagoon, jossa hän aloitti työt paikallisen lehden toimituksessa. Tänä aikana hän onnistui lähettämään myös omia kirjoituksiaan mm. Concepcióniin ja Buenos Airesiin. Brunet on saanut neljä kirjallisuuden palkintoa työstään kirjallisuuden parissa. Nämä palkinnot ovat El Mercurio -lehden järjestämän kirjoituskilpailun ensimmäinen palkinto (1929), Chilen kirjoittajain yhdistyksen palkinto (1933), Chilen kirjallisuuden kansallispalkinto (1961) ja kuolemansa jälkeen hänelle myönnettiin jäsennyys Academia de Letras -akatemiaan (1967). == Teokset == Brunetin teoksia ei ole käännetty suomeksi ainuttakaan. * Montaña adentro (1923) * Don Florisondo (1926) * Bestia dañina (1926) * María Rosa, Flor del Quillén (1927) * Reloj de Sol (1930) * La hermanita hormiga (1931) * Cuentos para Marisol (1938) * Aguas abajo (1943) * Humo hacia el sur (1946) * La mampara (1946) * Raíz de sueño (1949) * María nadie (1957) * Aleluyas para los más chiquitos (1960) * Amasijo (1962) * Soledad de la sangre (1967) ==Lähteet== == Aiheesta muualla == == Lähteet == * Biografia de Marta Brunet. Ei päiväystä. [Verkkosivu]. Santiago: Universidad de Chile. [Viitattu 25.4.2020]. Saatavana: https://www.uchile.cl/portal/extension-y-cultura/vicerrectoria-de-extension-y- comunicaciones/patrimonio-cultural-marta-brunet/83830/biografia * Marta Brunet. Ei päiväystä. [Verkkosivu]. Santiago: Biblioteca Nacional de Chile. [Viitattu 25.4.2020]. Saatavana: http://www.memoriachilena.gob.cl/602/w3-article-3600.html#presentacion * Biografia de Marta Brunet. Ei päiväystä. [Verkkosivu]. Barcelona: La Enciclopedia Biográfica en Línea. [Viitattu 25.4.2020]. Saatavana: https://www.biografiasyvidas.com/biografia/b/brunet.htm Luokka:Chileläiset kirjailijat Luokka:Diplomaatit Luokka:Toimittajat Luokka:Vuonna 1897 syntyneet Luokka:Vuonna 1967 kuolleet